Folosirea profilelor PVC nu se recomandă în tâmplăriile de dimensiuni mari unde, pe lângă faptul că avem un coeficient de dilatare mare, pot să apară probleme la îmbinarea dintre toc și perete, între toc și foaia mobilă, chiar și încovoieri de profile. La aceste tâmplării de dimensiuni mari trebuie avută în vedere și greutatea. Dacă la aluminiu, care este cel mai ușor, sistemele de îmbinare la colțuri sunt mecanice, la PVC, îmbinarea este prin topire la cald, dar armătura de oțel nu poate fi sudată.
De asemenea, nu se recomandă folosirea profilelor de tâmplărie PVC și în cazul ușilor exterioare pentru trafic intens, ușilor interioare, sau compartimentărilor interioare vitrate. Alegerea variantei de material este destul de complicată; există și cazuri aparte, de aceea vă recomandăm sfatul unui specialist.